​Generaal Johann Coetzee is op 3 Maart 1928 in Smithfield, 'n baie koue dorpie In die Vrystaat, gebore. Sy moeder was 'n vrou van Duitse afkoms. Sy is in Konstanz, 'n dorpie in Duitsland, gebore. Sy het musiektalent gehad en op 'n plaas naby Molteno, 'n dorpie in die Oos-Kaap, skoolgehou en musieklesse aangebied. Sy het ook tuisonderrig vir die generaal aangebied totdat hy in standerd een amptelik skool toe is. Dit is sonder twyfel deur haar invloed dat die generaal sy Iiefde vir boeke en die filosofie ontwikkel het.
Generaal se vader was 'n boer wat baie rondgetrek het. Om dié rede het Generaal by sy tante op Molteno geloseer en vanuit haar huis skoolgegaan.
Op die jeugdige ouderdom van 15 jaar het hy op Rouxville gematrikuleer en op 10 Mei 1946 het hy as 16-jarige in Pretoria by die Mag aangesluit. Op 19 Januarie 1952 is hy in Johannesburg met Yvonne van LeylevId getroud. Uit die huwelik is 'n seun en 'n dogter gebore.
Generaal Coetzee het 'n meestersgraad in eietydse geskiedenis aan die Randse Afikaanse Universiteit verwerf, waar hy ook 'n deeltydse lektor in staatsleer is. Benewens verskeie ander liggame en rade waarin hy dien, is generaal Coetzee 'n assessorlid van die Suid-¬Afrikaanse Akademie vir Wetenskap en Kuns.
Sy dogter, Konstanz, sê dat haar pa se benadering tot die lewe is dat daar geen beperkinge bestaan nie. Hy doen alles met volle oorgawe en na die beste van sy vermoë.
Die generaal beskik oor 'n gawe om te kan luister. Hy is nooit te besig om belang te stel of om werklik om te gee nie, ongeag wie die persoon is. Baie polisiemanne kan getuig dat generaal Coetzee, ongeag watter tyd van die nag hy tuiskom, persoonlik vir sy "seuns" koffie maak en hulle met koffie en beskuit by die hek, waar hulle wagdiens doen, bedien.
Brigadier Kalfie Broodryk, 'n oud-Veiligheidskollega van generaal Coetzee, sê dat in al die jare wat hy ten nouste met die generaal saamgewerk het, hy die generaal nooit een keer kwaad gesien het nie. Brigadier Gert Erasmus, ook 'n oud-Veiligheidskollega van die generaal, glo dat die charisma wat die generaal uitstraal, moeilik geëwenaar sal kan word.
'n Ander ideaal is om 'n grot, wat in Spioenkop geleë is, aan sy kinders te wys. Spioenkop is op sy plaas, "Goedvireers", by Molteno geleë. Hierdie grot het aan 'n Engelse heliograafbataljon tydens die Anglo Boere-oorlog skuiling gebied en is deur sy oupa aan sy pa uitgewys. Die manskappe van die bataljon het hulle name en bataljonnommers teen die wande van hierdie grot uitgekap.
En wat is die generaal se swakheid? Natuurlik sy kleindogter, Rolandi, wat duidelik oupa se skranderheid geërf het. Dan ook natuurlik Karookarmenaadjies en melkkos soos wat net sus Roekie dit kan maak.
'n Vakansie aan die Natalse Suid kus (waar hy ook 'n plaas besit) en op sy plaas, "Goedvireers" tussen sy skape, is vir hom die lekkerste ontspanning en, selfs, terapie.
Terwyl hy Kommissaris was, het die Suid-Afrikaanse Spoorwegpolisie met die Polisie saamgesmelt, het 'n volwaardige tak vir Kriminalistiek tot stand gekom, het die SAP 'n helikoptervloot gekry en is 'n landwye video-eenheid op die been gebring. Dit is maar enkele van generaal Coetzee se prestasies.